CELEX: 
Language: fi
Date: 2022-06-16 00:00:00
Title: KOMISSION TÄYTÄNTÖÖNPANOASETUS (EU) / , täytäntöönpanoasetuksen (EU) 2019/2072 liitteen VII muuttamisesta siltä osin kuin on kyse vaatimuksista tiettyjen Capsicum (L.)-, Citrus L.-, Citrus sinensis Pers.-, Prunus persica (L.) Batsch- ja Punica granatum L. -kasvien hedelmien tuomiseksi unioniin

KOMISSION TÄYTÄNTÖÖNPANOASETUS (EU) …/…,
            
            
               annettu 16.6.2022,
            
            
               täytäntöönpanoasetuksen (EU) 2019/2072 liitteen VII muuttamisesta siltä osin kuin on kyse vaatimuksista tiettyjen Capsicum (L.)-, Citrus L.-, Citrus sinensis Pers.-, Prunus persica (L.) Batsch- ja Punica granatum L. -kasvien hedelmien tuomiseksi unioniin
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031
                  1
                ja erityisesti sen 41 artiklan 2 kohdan,
            
            
               sekä katsoo seuraavaa:
            
            
               (1)Komission täytäntöönpanoasetuksen (EU) 2019/2072
                  2
                liitteessä II olevassa A osassa vahvistetaan luettelo unionikaranteenituhoojista, joiden ei tiedetä esiintyvän unionin alueella. Täytäntöönpanoasetuksen (EU) 2019/2072 tavoitteena on estää tällaisten karanteenituhoojien tulo, asettuminen ja leviäminen unionin alueelle, ja sitä varten sen liitteessä VII vahvistetaan tiettyjen kasvien, kasvituotteiden ja muiden tavaroiden tuomista unionin alueelle koskevia erityisiä vaatimuksia.
            
            
               (2)Thaumatotibia leucotreta (Meyrick), jäljempänä ’asianomainen tuhooja’, luetellaan täytäntöönpanoasetuksen (EU) 2019/2072 liitteessä II olevassa A osassa unionikaranteenituhoojana, jota ei tiedetä esiintyvän unionissa. Se sisältyy myös komission delegoidun asetuksen (EU) 2019/1702
                  3
                liitteessä olevaan prioriteettituhoojien luetteloon. Asianomainen tuhooja on moniruokainen, ja sitä on löydetty useista isäntäkasveista rajatarkastuksissa unionin alueelle tulon yhteydessä. 
            
            
               (3)Unionin alueen suojelemiseksi asianomaiselta tuhoojalta
                  4
                on voimassa erityisiä tuontivaatimuksia, jotka koskevat seuraavien hedelmiä: Capsicum (L.), Citrus L., muut kuin Citrus aurantiifolia (Christm.) Swingle ja Citrus limon (L.) Osbeck, sekä Prunus persica (L.) Batsch ja Punica granatum L. Luokka Citrus L. kattaa myös lajin Citrus sinensis Pers. hedelmät.
            
            
               (4)Voimassa olevien tuontivaatimusten mukaisesti on ennen kauppaa toimitettava tiedot, jotka vahvistavat asianomaisen maan tai alueen olevan vapaa asianomaisesta tuhoojasta, tiedot järjestelmäpohjaisen lähestymistavan käytöstä ja mahdollisesta sadonkorjuun jälkeisestä käsittelystä sekä asiakirjatodisteet kyseisten vaatimusten toimivuudesta. Näiden tietojen avulla voidaan helpommin arvioida nykyisten erityisten vaatimusten tehokkuutta. Tehokkuutta olisi mitattava niiden vaatimustenvastaisten tapausten määrällä, jotka johtuvat tuoduissa isäntähyödykkeissä havaitusta asianomaisesta tuhoojasta. 
            
            
               (5)Koska unionin alueella tehtävissä rajatarkastuksissa todetaan edelleen osa isäntähyödykkeiden lähetyksistä erityisten tuontivaatimusten vastaisiksi asianomaisen tuhoojan esiintymisen vuoksi, on perusteltua muuttaa täytäntöönpanoasetuksen (EU) 2019/2072 liitteessä VII vahvistettuja erityisiä vaatimuksia. Tarkemmin sanoen olisi muutettava niitä erityisiä vaatimuksia, jotka koskevat tuotantopaikan vapautta tuhoojasta sekä sadonkorjuun jälkeisten käsittelyjen ja järjestelmäpohjaisen lähestymistavan käyttöä, jotta voidaan tarjota paremmat takeet siitä, että kaupan kohteena olevat hedelmätuotteet ovat asianomaisesta tuhoojasta vapaita. 
            
            
               (6)Erityisten vaatimusten muuttaminen perustuu Euroopan ja Välimeren maiden kasvinsuojelujärjestön (EPPO) tekemän tuhoojariskianalyysin mukaisiin tieteellisiin ja teknisiin tietoihin, Euroopan elintarviketurvallisuusviranomaisen tekemiin Israelista
                  5
                ja Etelä-Afrikasta
                  6
                tuotavia Citrus spp. -hedelmiä koskeviin hyödykkeiden riskinarviointeihin, asiaa koskeviin tieteellisiin julkaisuihin ja Maailman kauppajärjestön puitteissa (terveys- ja kasvinsuojelutoimenpiteitä koskeva sopimus) toteutetun kuulemisen jälkeen kolmansilta mailta saatuihin huomautuksiin. 
            
            
               (7)Kasvinterveyteen liittyvän turvallisuuden ja jäljitettävyyden varmistamiseksi olisi varmistettava laitosten hyväksyntä, käsittelylaitoksia koskevat vaatimukset, seuranta, auditointi, dokumentointimenettelyt ja tietojen kirjaaminen sovelletusta käsittelystä.
            
            
               (8)Täytäntöönpanoasetuksen (EU) 2019/2072 liitteessä VII vahvistettuja suvun Citrus L. hedelmiä koskevia vaatimuksia sovelletaan myös lajin Citrus sinensis Pers. hedelmiin. Asianomaisen tuhoojan esiintymisestä Citrus-hedelmissä johtuvaa vaatimustenvastaisuutta koskevien tietojen perusteella lajin Citrus sinensis Pers. hedelmiin olisi sovellettava erillisiä vaatimuksia eikä samoja vaatimuksia kuin muihin suvun Citrus L. hedelmiin. Se on tärkeää, jotta voidaan paremmin varmistaa niiden vapaus asianomaisesta tuhoojasta. Tällaisiin vaatimuksiin olisi sisällyttävä järjestelmäpohjainen lähestymistapa, johon kuuluu erityinen kylmäkäsittelyjärjestelmä ja mahdollisesti esijäähdytysvaihe, jotta varmistetaan hedelmien olevan mahdollisimman todennäköisesti tuhoojasta vapaita. 
            
            
               (9)Jotta toimivaltaiset viranomaiset ja ammattimaiset toimijat voisivat mukautua järjestelmäpohjaiseen lähestymistapaan, lajin Citrus sinensis Pers. osalta olisi säädettävä 31 päivään joulukuuta 2022 asti vaihtoehtoisesta ja tilapäisestä järjestelmäpohjaiseen lähestymistapaan kuuluvasta vaatimuksesta, johon sisältyy hedelmälihan esijäähdyttäminen 5 °C:seen ja sen jälkeen kylmäkäsittely vähintään 25 päivän ajan asetuslämpötilassa -1 °C – + 2 °C. 
            
            
               (10)Kun lajin Citrus sinensis Pers. hedelmille tehdään kylmäkäsittely niiden kuljetuksen aikana, kyseisen käsittelyn soveltamisesta olisi pidettävä kirjaa ja asianomaiset tiedot olisi asetettava saataville pyynnöstä.
            
            
               (11)Tämän asetuksen olisi tultava voimaan ja sitä olisi sovellettava mahdollisimman pian, jotta tiukennetut vaatimukset, joilla unionia voidaan paremmin suojata kyseiseltä tuhoojalta, voidaan panna täytäntöön niin nopeasti kuin mahdollista ja jotta voidaan ottaa huomioon ne asianomaisten hedelmien lähetykset, jotka ovat kuljetettavina unioniin tämän asetuksen tullessa voimaan. 
            
            
               (12)Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset, 
            
         
         
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan täytäntöönpanoasetuksen (EU) 2019/2072 liite VII tämän asetuksen liitteen mukaisesti.
            
            
               2 artikla
            
            
               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan ... päivästä ...kuuta ... [Julkaisutoimisto: lisätään päivämäärä, joka on kahdeskymmenes päivä voimaantulon jälkeen]. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 16.6.2022
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 317, 23.11.2016, s. 4.
               
               
                  
                     (2)
                  
                        Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).
               
               
                  
                     (3)
                  
                        Komission delegoitu asetus (EU) 2019/1702, annettu 1 päivänä elokuuta 2019, Euroopan parlamentin ja neuvoston asetuksen (EU) 2016/2031 täydentämisestä vahvistamalla prioriteettituhoojien luettelo (EUVL L 260, 11.10.2019, s. 8).
               
               
                  
                     (4)
                  
                        EPPO (2013) Pest Risk analysis for Thaumatotibia leucotreta. EPPO, Pariisi. 
                  https://pra.eppo.int/pra/9305d7ed-2788-46dc-882d-b4641fa24fff
                   
               
               
                  
                     (5)
                  
                        Scientific Opinion on the commodity risk assessment of Citrus L. fruits from Israel for Thaumatotibia leucotreta under a systems approach. EFSA Journal 2021;19(3):6427, s. 36. https://doi.org/10.2903/j.efsa.2021.6427.
               
               
                  
                     (6)
                  
                        Scientific Opinion on the commodity risk assessment of Citrus L. fruits from South Africa for Thaumatotibia leucotreta under a systems approach. EFSA Journal;19(8):6799, s. 63. https://doi.org/10.2903/j.efsa.2021.6799.
               
            
      
    ---documentbreak--- 
      
         
         
            
               FI
            
            
            
               LIITE
            
            
            
               Muutetaan täytäntöönpanoasetuksen (EU) 2019/2072 liitteessä VII oleva taulukko seuraavasti:
            
            
            
               (1)
                     Korvataan 62 kohta seuraavasti:
            
            
            
                     
                        ”62.
                     
                  
                  
                     
                        Sukujen Capsicum (L.), Citrus L. kasvien hedelmät, lukuun ottamatta lajeja Citrus aurantiifolia (Christm.) Swingle,  Citrus limon (L.) Osbeck. ja Citrus sinensis Pers., sekä lajien Prunus persica (L.) Batsch ja Punica granatum L. kasvien hedelmät
                     
                  
                  
                     
                        0709 60 10
                     
                     
                        0709 60 91
                     
                     
                        0709 60 95
                     
                     
                        0709 60 99
                     
                     
                        ex 0805 10 80 ex 0805 21 10 ex 0805 21 90 ex 0805 22 00 ex 0805 29 00 ex 0805 40 00 ex 0805 50 10 ex 0805 90 00 
                     
                     
                        0809 30 10
                     
                     
                        0809 30 90
                     
                     
                        ex 0810 90 75
                     
                  
                  
                     
                        Afrikan mantereen maat, Kap Verde, Saint Helena, Madagaskar, Réunion, Mauritius ja Israel
                     
                  
                  
                     
                        Virallinen lausunto siitä, että 
                     
                     
                     
                        a) hedelmät ovat peräisin maasta, joka on tunnustettu vapaaksi Thaumatotibia leucotreta (Meyrick) -kasvintuhoojasta asiaankuuluvien kasvinsuojelutoimenpiteitä koskevien kansainvälisten standardien mukaisesti, edellyttäen, että asianomaisen alkuperämaan kansallinen kasvinsuojeluelin on ilmoittanut komissiolle ennakolta kirjallisesti tämän kasvintuhoojan osalta vapaasta asemasta, 
                     
                     
                     
                        tai 
                     
                     
                     
                        b) hedelmät ovat peräisin alueelta, jonka alkuperämaan kansallinen kasvinsuojeluelin on vahvistanut vapaaksi Thaumatotibia leucotreta (Meyrick) -kasvintuhoojasta kasvinsuojelutoimenpiteitä koskevan kansainvälisen standardin ISPM 4(*) mukaisesti. Kasvintuhoojasta vapaa alue on mainittu kasvinterveystodistuksessa, edellyttäen, että asianomaisen alkuperämaan kansallinen kasvinsuojeluelin on ilmoittanut komissiolle ennakolta kirjallisesti tämän kasvintuhoojan osalta vapaasta asemasta, 
                     
                     
                     
                        tai
                     
                     
                     
                        c) hedelmät 
                     
                     
                        i) ovat peräisin tuotantopaikasta, jonka alkuperämaan kansallinen kasvinsuojeluelin on vahvistanut vapaaksi Thaumatotibia leucotreta (Meyrick) -kasvintuhoojasta kasvinsuojelutoimenpiteitä koskevan kansainvälisen standardin ISPM 10(**) mukaisesti ja joka sisältyy tuotantopaikkojen koodien luetteloon, jonka asianomaisen alkuperämaan kansallinen kasvinsuojeluelin on ilmoittanut komissiolle ennakolta kirjallisesti,
                     
                     
                     
                        ja
                     
                     
                         
                     
                     
                        ii) niille on tehty tuotantopaikassa tarkoituksenmukaisina ajankohtina kasvukauden aikana ja ennen vientiä virallisia tarkastuksia, mukaan lukien silmämääräinen tarkastus, joiden intensiteetti mahdollistaa vähintään 2 prosentin tartuntatason havaitsemisen 95 prosentin luotettavuustasolla kasvinsuojelutoimenpiteitä koskevan kansainvälisen standardin ISPM 31 (***) mukaisesti ja johon sisältyy destruktiivinen näytteenotto oireiden ilmetessä, ja ne on todettu vapaiksi Thaumatotibia leucotreta (Meyrick) -kasvintuhoojasta,
                     
                     
                     
                        ja 
                     
                     
                     
                        iii) niiden mukana on kasvinterveystodistus, jossa ilmoitetaan tuotantopaikan koodit, 
                     
                     
                     
                        tai 
                     
                     
                     
                        d) hedelmät
                     
                     
                        i) on tuotettu hyväksytyssä tuotantopaikassa, joka sisältyy alkuperämaan kansallisen kasvinsuojeluelimen komissiolle ennakolta kirjallisesti ilmoittamaan tuotantopaikkojen koodien luetteloon, 
                     
                     
                     
                        ja 
                     
                     
                     
                        ii) niihin on sovellettu tehokasta järjestelmäpohjaista lähestymistapaa, jolla varmistetaan, että ne ovat vapaita Thaumatotibia leucotreta (Meyrick) -kasvintuhoojasta kasvinsuojelutoimenpiteitä koskevan kansainvälisen standardin ISPM 14 (*****) mukaisesti, tai niille on tehty tehokas erillinen sadonkorjuun jälkeinen käsittely, jolla varmistetaan, että ne ovat vapaita Thaumatotibia leucotreta (Meyrick) -kasvintuhoojasta, edellyttäen, että alkuperämaan kansallinen kasvinsuojeluelin on ilmoittanut komissiolle ennakolta kirjallisesti käytetyn järjestelmäpohjaisen lähestymistavan tai sadonkorjuun jälkeisen käsittelyn sekä toimittanut asiakirjatodisteet sen tehokkuudesta ja että Euroopan elintarviketurvallisuusviranomainen on arvioinut kyseisen sadonkorjuun jälkeisen käsittelyn,
                     
                     
                     
                        ja
                     
                     
                     
                        iii) niille on ennen vientiä tehty Thaumatotibia leucotreta (Meyrick) -kasvintuhoojan esiintymisen varalta virallisia tarkastuksia, joiden intensiteetti mahdollistaa vähintään 2 prosentin tartuntatason havaitsemisen 95 prosentin luotettavuustasolla kasvinsuojelutoimenpiteitä koskevan kansainvälisen standardin ISPM 31 (***) mukaisesti ja johon sisältyy destruktiivinen näytteenotto oireiden ilmetessä,
                     
                     
                     
                        ja
                     
                     
                     
                        iv) niiden mukana on kasvinterveystodistus, jossa ilmoitetaan tuotantopaikan koodit ja yksityiskohtaiset tiedot käytetystä sadonkorjuun jälkeisestä käsittelystä tai järjestelmäpohjaisen lähestymistavan käytöstä.” 
                     
                  
               
               ;
            
            
               (2)
                     Lisätään 62 ja 63 kohdan väliin 62.1 kohta seuraavasti:
            
            
            
                     
                        ”62.1
                     
                  
                  
                     
                        Lajin Citrus sinensis Pers. hedelmät
                     
                  
                  
                     
                        0805 10 22
                     
                     
                        0805 10 24
                     
                     
                        0805 10 28
                     
                     
                        ex 0805 10 80
                     
                  
                  
                     
                        Afrikan mantereen maat, Kap Verde, Saint Helena, Madagaskar, Réunion, Mauritius ja Israel
                     
                  
                  
                     
                        Virallinen lausunto siitä, että 
                     
                     
                     
                        a) hedelmät ovat peräisin maasta, joka on tunnustettu vapaaksi Thaumatotibia leucotreta (Meyrick) -kasvintuhoojasta asiaankuuluvien kasvinsuojelutoimenpiteitä koskevien kansainvälisten standardien mukaisesti, edellyttäen, että alkuperämaan kansallinen kasvinsuojeluelin on ilmoittanut komissiolle ennakolta kirjallisesti tämän kasvintuhoojan osalta vapaasta asemasta, 
                     
                     
                     
                        tai 
                     
                     
                     
                        b) hedelmät ovat peräisin alueelta, jonka alkuperämaan kansallinen kasvinsuojeluelin on vahvistanut vapaaksi Thaumatotibia leucotreta (Meyrick) -kasvintuhoojasta kasvinsuojelutoimenpiteitä koskevan kansainvälisen standardin ISPM 4 (*) mukaisesti. Kasvintuhoojasta vapaa alue on mainittu kasvinterveystodistuksessa, edellyttäen, että asianomaisen alkuperämaan kansallinen kasvinsuojeluelin on ilmoittanut komissiolle ennakolta kirjallisesti tämän tuhoojan osalta vapaasta asemasta, 
                     
                     
                     
                        tai
                     
                     
                     
                        c) hedelmät
                     
                     
                        i) ovat peräisin tuotantopaikasta, jonka alkuperämaan kansallinen kasvinsuojeluelin on vahvistanut vapaaksi Thaumatotibia leucotreta (Meyrick) -kasvintuhoojasta kasvinsuojelutoimenpiteitä koskevan kansainvälisen standardin ISPM 10 (**) mukaisesti ja joka sisältyy tuotantopaikkojen koodien luetteloon, jonka asianomaisen alkuperämaan kansallinen kasvinsuojeluelin on ilmoittanut komissiolle ennakolta kirjallisesti,
                     
                     
                     
                        ja
                     
                     
                         
                     
                     
                        ii) niille on tehty tuotantopaikassa tarkoituksenmukaisina ajankohtina kasvukauden aikana ja ennen vientiä virallisia tarkastuksia, mukaan lukien silmämääräinen tarkastus, joiden intensiteetti mahdollistaa vähintään 2 prosentin tartuntatason havaitsemisen 95 prosentin luotettavuustasolla kasvinsuojelutoimenpiteitä koskevan kansainvälisen standardin ISPM 31 (***) mukaisesti ja johon sisältyy destruktiivinen näytteenotto oireiden ilmetessä, ja ne on todettu vapaiksi Thaumatotibia leucotreta (Meyrick) -kasvintuhoojasta,
                     
                     
                     
                        ja 
                     
                     
                     
                        iii) niiden mukana on kasvinterveystodistus, jossa ilmoitetaan tuotantopaikan koodit, 
                     
                     
                     
                        tai 
                     
                     
                     
                        d) hedelmät
                     
                     
                        i) on tuotettu hyväksytyssä tuotantopaikassa, joka sisältyy alkuperämaan kansallisen kasvinsuojeluelimen komissiolle ennakolta kirjallisesti ilmoittamaan tuotantopaikkojen koodien luetteloon,
                     
                     
                     
                        ja
                     
                     
                     
                        ii) niihin on sovellettu
                     
                     
                     
                        -tehokasta järjestelmäpohjaista lähestymistapaa, johon sisältyy kylmäkäsittely 0 °C – -1 °C:ssa vähintään 16 päivän ajan kasvinsuojelutoimenpiteitä koskevien kansainvälisten standardien ISPM 14 (*****) ja ISPM 42 (****) mukaisesti, edellyttäen, että viejänä toimiva kolmas maa on dokumentoinut ja tarkastanut kylmäkäsittelyn kunkin lähetyksen osalta ja että alkuperämaan kansallinen kasvinsuojeluelin on ilmoittanut komissiolle ennakolta kirjallisesti kyseisen järjestelmäpohjaisen lähestymistavan sekä toimittanut asiakirjatodisteet sen tehokkuudesta,
                     
                     
                     
                        tai
                     
                     
                     
                        -kasvinsuojelutoimenpiteitä koskevan kansainvälisen standardin ISPM 14 (*****) mukaista tehokasta järjestelmäpohjaista lähestymistapaa, johon sisältyy hedelmälihan esijäähdytysvaihe sovellettavan kylmäkäsittelyn lämpötilaan asti, ja tämän jälkeen kyseinen kylmäkäsittely vähintään 20 päivän ajan asetuslämpötilassa -1 °C – + 2 °C, edellyttäen, että viejänä oleva kolmas maa on dokumentoinut ja tarkastanut esijäähdytysvaiheen ja kylmäkäsittelyn jokaisen lähetyksen osalta ja että alkuperämaan kansallinen kasvinsuojeluelin on ilmoittanut komissiolle ennakolta kirjallisesti kyseisen järjestelmäpohjaisen lähestymistavan sekä toimittanut asiakirjatodisteet sen tehokkuudesta,
                     
                     
                     
                        tai
                     
                     
                     
                        -tehokasta erillistä sadonkorjuun jälkeistä käsittelyä, jolla varmistetaan, että ne ovat vapaita Thaumatotibia leucotreta (Meyrick) -kasvintuhoojasta, edellyttäen, että alkuperämaan kansallinen kasvinsuojeluelin on ilmoittanut komissiolle ennakolta kirjallisesti kyseisen sadonkorjuun jälkeisen käsittelyn sekä toimittanut asiakirjatodisteet sen tehokkuudesta ja että Euroopan elintarviketurvallisuusviranomainen on arvioinut kyseisen sadonkorjuun jälkeisen käsittelyn,
                     
                     
                     
                        tai
                     
                     
                     
                        -– 31 päivään joulukuuta 2022 asti  kasvinsuojelutoimenpiteitä koskevan kansainvälisen standardin ISPM 14 (*****) mukaista tehokasta järjestelmäpohjaista lähestymistapaa, johon sisältyy hedelmälihan esijäähdytysvaihe 5 °C:een asti ja tämän jälkeen kylmäkäsittely vähintään 25 päivän ajan asetuslämpötilassa -1 °C – + 2 °C, edellyttäen, että viejänä oleva kolmas maa on dokumentoinut ja tarkastanut esijäähdytysvaiheen ja kylmäkäsittelyn jokaisen lähetyksen osalta ja että alkuperämaan kansallinen kasvinsuojeluelin on ilmoittanut komissiolle ennakolta kirjallisesti kyseisen järjestelmäpohjaisen lähestymistavan sekä toimittanut asiakirjatodisteet sen tehokkuudesta,
                     
                     
                     
                        ja 
                     
                     
                     
                        iii) niille on ennen vientiä tehty Thaumatotibia leucotreta (Meyrick) -kasvintuhoojan esiintymisen varalta virallisia tarkastuksia, joiden intensiteetti mahdollistaa vähintään 2 prosentin tartuntatason havaitsemisen 95 prosentin luotettavuustasolla kasvinsuojelutoimenpiteitä koskevan kansainvälisen standardin ISPM 31 (***) mukaisesti ja johon sisältyy destruktiivinen näytteenotto oireiden ilmetessä, 
                     
                     
                     
                        ja 
                     
                     
                     
                        iv) niiden mukana on kasvinterveystodistus, jossa ilmoitetaan tuotantopaikan koodit, yksityiskohtaiset tiedot käytetystä sadonkorjuun jälkeisestä käsittelystä tai järjestelmäpohjaisen lähestymistavan käytöstä sekä käytetty asetuslämpötila ja kyseisen järjestelmäpohjaisen lähestymistavan mukaisesti sovelletun kylmäkäsittelyn kesto; 
                     
                     
                     
                        ja
                     
                     
                     
                        v) jos kylmäkäsittely on tehty kuljetuksen aikana, kasvinterveystodistuksen lisäksi on pidetty kirjaa käsittelyn soveltamisesta ja asianomaiset tiedot on asetettu saataville pyynnöstä.”  
                     
                  
               
               (*) ISPM 4 ”Requirements for the establishment of pest free areas”.
            
            
               (**) ISPM 10 ”Requirements for the establishment of pest free places of production and pest free production site”. 
            
            
               (***) ISPM 31 ”Methodologies for sampling of consignments”.
            
            
               (****) ISPM 42 ”Requirements for the use of temperature treatments as phytosanitary measures”.
            
            
               (*****) ISPM 14 ”The use of integrated measures in a systems approach for pest risk management”.